cyanic-selkie/wikianc huggingface dataset:
Hvítsýprus
Ræktun
Chamaecyparis thyoides þrífst best í rökum jarðvegi, í góðu skjóli og birtu. Nokkur ræktunarafbrigði með mismunandi vaxtarlag, vaxtarhraða og lit á barri hafa verið valin til ræktunar. Í Lystigarðinum Akureyri eru tvær plöntur sem hafa kalið fyrstu árin, þó ekkert síðar.
Viðurinn er léttur en sterkur og þolinn gegn fúa.
Buckinghamshire
thumb|250px|Buckinghamshire á Englandi.
Buckinghamshire (skammstafað Bucks) er sýsla á Suðaustur-Englandi á Bretlandi. Höfuðborgin í Buckinghamshire er Aylesbury.
1266
thumb|right|[[Orrustan við Benevento.]] Árið 1266 (MCCLXVI í rómverskum tölum)
Á Íslandi
Fædd
Dáin
Erlendis
Fædd
Dáin
Daisy Town
thumb|Kápa frönsku útgáfu bókarinnar. Daisy Town eftir Morris (Maurice de Bevere) og René Goscinny er 51. bókin í bókaflokknum um Lukku Láka. Bókin kom út árið 1983 og er byggð á samnefndri teiknimynd um Lukku Láka frá árinu 1971. Bókin hefur ekki komið út í íslenskri þýðingu.
Söguþráður
Á leið sinni yfir þurra gresjuna í Villta Vestrinu koma landnemar í vagnalest auga á einmana lilju og ákveða að reisa bæ á staðnum og kenna við blómið. Bærinn er vart risinn þegar alls kyns glæpalýður fer að venja komur sínar þangað með tilheyrandi róstum og byssubardögum. Þegar Lukku Láki kemur til Daisy Town og bæjarbúar sjá að hann á í fullu tré við óbótamennina er honum boðin staða skerfara í bænum. Lukku Láki hreinsar til í bænum, en á sama tíma fréttist af Daltón bræðrum í nágrenninu sem veldur skelfingu meðal bæjarbúa. Eftir nokkrar rimmur eru Daldónarnir hraktir burt úr bænum og lenda þá í klóm indíána. Jobbi grípur tækifærið og fær indíánanna til að segja bæjarbúum stríð á hendur.
Sveitarstjórnarkosningar á Íslandi 2014
thumb|Eva Einarsdóttir, frambjóðandi Bjartrar framtíðar, fyrir framan kosningaskrifstofu flokks síns á kjördegi. Sveitarstjórnarkosningar á Íslandi 2014 fóru fram 31. maí 2014. Víða um land buðu nýir flokkar fram lista og fengu bæði Björt framtíð og Píratar fulltrúa kjörna í ákveðnum sveitarfélögum. Kosningarnar voru þær fyrstu þar sem notast var við rafræna kjörskrá, en það var gert í tilraunaskilyrði í Akranesbæ og á Rangárþingi ytra.
Á Akureyri ákváðu L-listinn og Bæjarlistinn að sameinast.
Lancaster
thumb|Lancaster. Lancaster (borið fram  eða ) er borg í Norðvestur-Englandi. Hún er höfuðborg sýslunnar Lancashire og liggur við ána Lune. Íbúar eru um 52.000 manns í borginni (2001) og 143.500 á þéttbýlissvæðinu. Nokkrir bæir liggja á þéttbýlasvæðinu, eins og Morecambe.
Heitið Lancashire er upprunnið úr heiti borgarinnar. Borgin hefur löngu verið viðskipta-, menningar- og menntunarmiðstöð. Hún er tengd breska konungsveldinu; Lancaster-ættin var grein enska konungsveldsins. Elísabet 2. á nokkrar landareignir í hertogadæminu Lancaster og hún er sjálf hertogi af Lancaster. Lancaster varð opinber borg árið 1937 vegna „langvarandi tengsla við konungsveldið“.
Aðalbygging borgarinnar er kastallinn í Lancaster.
Bikarkeppni HSÍ (karlar)
Bikarkeppni HSÍ í karlaflokki (Powerade bikar karla) er íslenskt handknattleiksmót sem haldið hefur verið árlega frá 1974. Keppt var um Breiðholtsbikarinn sem gefinn var af Byggingarfélaginu Breiðholti. Fimleikafélag Hafnarfjarðar vann Breiðholtsbikarinn til eignar árið 1977 og gaf HSÍ nýjan bikar í hans stað.
Keppnin er með útsláttarfyrirkomulagi og fór úrslitaleikurinn fram í Laugardalshöllinni fram til 2020 en vegna bólusetningarherferðar gegn Covid-19 fóru úrslitaleikirnir árin 2021 og 2022 fram á Ásvöllum í Hafnarfirði. Í seinni tíð hafa úrslitin í bikarkeppni kvenna farið fram sama dag.
Titlar eftir félögum
Sjá lista yfir titla í íslenskum íþróttum
Feluorð
Feluorð (eða nóaorð) er orð notað í stað bannorðs, og tengist oft hjátrú, þ.e.a.s. að nefna ekki það sem um er rætt réttu nafni til að forðast að eitthvað fari öðruvísi en ætlað var. Refaskyttur nefna t.d. refinn oft lágfótu til að refurinn „hafi ekki pata“ af hvað skyttan ætlar sér. Þá má líka nefna fjölbreytni íslenskunnar um hákarlsheiti, og eru sum þau orð bannorð eða feluorð, sem algengt var í sambandi við sjómennsku. Bannheldi og feluorð skipa þó mun meira rúm í færeysku en íslensku.
Orðið nóa í nóaorð er ættað úr Kyrrahafseyjum og merkir: óguðlegur.
Rosengård
thumb|250px|Íbúðarblokkir í Rosengård
Rosengård var borgarhluti í Malmö í Svíþjóð. Þann 1. júlí 2013 var hann sameinaður Husie í nýjan borgarhluta sem heitir Öster. Árið 2012 voru íbúar Rosengård 23.563 en flatarmál borgarhlutans var 332 hektarar. Margir innflytjendur hafa sest að í Rosengård: árið 2008 voru 86% íbúa af erlendum uppuna.
Árið 2008 brutust óeirðir út í Rosengård þar sem unglingar og lögreglan tókust á. Kveikt var í bílum, vögnum, söluturnum, endurvinnslustöðvum og hjólagrindum. Aðdragandi óeirðanna var lokun húsnæðis sem notað hafði verið undir starfsemi mosku. Óeirðirnar voru meðal þeirra ofbeldisfyllstu sem þekkst hefur í Svíþjóð. Óeirðunum lauk þegar lögreglulið frá Gautaborg og Stokkhólmi voru send á vettvanginn.
Kontrapunktur
Kontrapunktur er aðferð við að tvinna saman tvær eða fleiri laglínur svo að þær hljómi vel saman. Orðið er búið til úr latnesku setningunni punctus contra punctum, sem þýðir bókstaflega punktur á móti punkti en punktarnir tákna nótur. Kontrapunktur varð til á endurreisnartímabilinu (aðrar gerðir fjölröddunnar voru þó þegar fyrir hendi), en náði einna mestum hæðum á barokktímabilinu með mönnum eins og Johann Sebastian Bach sem skrifaði meðal annars Die Kunst der Fuge sem nýtir kontrapunkt út í ystu æsar. Tónlistarform svo sem fúga og kanón eru næstum eingöngu byggð á kontrapunkti.
Kráka
thumb|Svartkráka. (Corvus corone) Krákur eru spörfuglar af hröfnungaætt. Nafnið „kráka“ er almennt heiti fyrir marga minni fugla í ættkvíslinni Corvus, stærri og sterkbyggðari fuglar í þeirri ættkvísl eru oft nefndir hrafnar.
Flækingar á Íslandi eru m.a. dvergkráka, sem er algeng í Evrópu. Svartkráka er mjög algeng í Evrópu. Krákur finnast í öllum heimsálfum. Þær eru alætur og eiga það til að grafa mat sinn til síðari nota. Krákur hafa hæfileika til að læra, nota verkfæri og leysa þrautir.
Hnotkráka
Hnotkráka eða hnotbrjótur (fræðiheiti: Nucifraga caryocatactes) er spörfugl sem er lítið eitt stærri en skrækskaði. Þetta er ein af þremur tegundum ættkvíslarinnar. Nucifraga multipunctata sem er í Himalajafjöllum var áður talin ein undirtegund hennar. Þriðja tegundin, Nucifraga columbiana, er í vesturhluta Norður-Ameríku.
Hljóðið er svipað og hjá skrækskaða og er hávært og hart. Því er lýst sem kraak-kraak-kraak-kraak.
Undirtegundir
Níu undirtegundir eru viðurkenndar
Sumir höfundar vilja skifta tegundinni í tvennt; norðlæg tegund sem inniheldur undirtegundirnar caryocatactes,japonicus,interdicta,rothschildi og macrorhynchos og suðlæg tegund sem inniheldur hemispila,yunnanensis,macella og owstoni út frá fjaðurbúnaði, en það hefur ekki fengið miklar undirtektir.
Hljómeyki
Hljómeyki
Sönghópurinn Hljómeyki er íslenskur kammerkór. Hann var stofnaður árið 1974 af nokkrum söngvurum úr Pólýfónkórnum og var fyrsti stjórnandi hans Ruth L. Magnússon. Hljómeyki fæst við fjölbreytt verkefni, allt frá kórmúsík endurreisnarinnar til rokktónlistar. Árið 1986 tók Hljómeyki upp samvinnu við Sumartónleika í Skálholti sem stóð í þrjá áratugi og frumflutti hópurinn á þeim tíma tugi verka eftir mörg helstu tónskáld landsins. Kórinn tekur iðulega þátt í öðrum hátíðum sem helgaðar eru nýrri tónlist og hann hefur átt samstarf við Listaháskóla Íslands um flutning á verkum útskriftarnemenda. Þá hefur Hljómeyki frumflutt ýmis erlend verk á Íslandi, svo sem Náttsöngva Rakhmanínovs, Kórkonsert Schnittkes og Púshkínsveig Georgíjs Svírídov.
Hnotkráka
Undirtegundir
Mikilvægasta fæða tegundarinnar eru furuhnetur (stór fræ ýmissa tegunda fura (Pinus sp.), aðallega norðlægra eða háfjallategunda af undirættkvíslinni strobus (Pinus subgenus Strobus): P. armandii, P. bungeana, P. cembra, P. gerardiana, P. koraiensis, P. parviflora, P. peuce, P. pumila, P. sibirica og P. wallichiana. Á sumum svæðum þar sem engin þessara fura er til staðar geta fræ grenis (Picea sp.) og heslis (Corylus sp.) verið mikilvægur hluti fæðunnar. Þau afbrigði sem eru hæað heslihnetum hafa þykkari gogg til að geta unnið á harðari skeljum heslisins.  Þegar fræskurnin er of hörð, þá heldur fuglinn hnetunni milli fótanna og heggur með goggnum eins og meitill sé. Tunga hnotukráku er með sérstaka aðlögun. Endi tungunnar skiftist í tvær totur sem eru með keratín eins og á nöglum. Þetta er talið hjálpa þeim að eiga við fræ og fræskel barrtrjáanna.
Hún felur til síðari nota nokkuð af fræinu sem hún safnar og dreifir þannig fræi uppáhalds trjám sinna. Er hún til dæmis ástæða þess að lindifura (Pinus cembra) hefur dreifst aftur út á svæði í Ölpunum þar sem henni hafði áður verið eytt af mönnum.
Hnotukráka borðar einnig ýmis skordýr sem og smáa fugla, unga og egg þeirra, lítil nagdýr og hræ. Hún grefur upp bú hunangsflugna og vespa til þess að komast í lirfur þeirra.
Hnotubrjótar parast til lífstíðar og yfirráðarsvæði parsins er um 10 til 12 hektarar. Varp er yfirleitt snemma um allt búsvæðið, til að nýta sem best furunetur sem geymdar voru haustið áður. Hreiðrið er yfirleitt hátt í barrtré (stundum eru laustré notuð) og yfirleitt sólarmegin. Að jafnaði er orpið 2 til 4 eggjum og legið á í 18 daga. Bæði kynin fæða ungana sem eru yfirleitt fleygir eftir 23 daga og fylgja foreldrum sínum í marga mánuði og læra af þeim fæðugeymslutæknina sem er þeim nauðsynleg til að lifa af veturinn.
Jón Páll Bjarnason
Jón Páll Bjarnason (f. 6. febrúar 1938, d. 16. ágúst 2015) var íslenskur gítarleikari. Hann fæddist á Seyðisfirði, sonur hjónanna Önnu G. Jónsdóttur hjúkrunarfræðings og Gunnars Bjarnasonar verkfræðings og skólastjóra Vélskóla Íslands.
Hann tók kornungur að leika með bestu hljómsveitum landsins fyrir dansi, fyrst hér á landi en sótti síðar á svipuð mið í Danmörku og Svíþjóð og um skeið lék hann með erlendum tónlistarmönnum á skemmtiferðaskipum á Karíbahafi. Síðar á ævinni fór hann í framhaldsnám í list sinni í Los Angeles í Bandaríkjunum og lék þar m.a. með Buddy Rich's big band.
Hann stundaði gítarkennslu í einkatímum og kenndi bæði við tónlistarskóla FÍH og grunnskólann á Akranesi.
Jón Páll var þríkvæntur. Fyrsta kona hans var Elly Vilhjálms söngkona. Þau skildu en áttu dótturina Hólmfríði Ástu. Önnur kona Jóns Páls var Erna Haraldsdóttir flugfreyja, sem fórst í flugslysinu mikla á Sri Lanka í nóvember 1978. Þriðja eiginkona hans var Roberta Ostroff rithöfundur í Bandaríkjunum, en hún lést 2004.
Hljómeyki
Hljómeyki
Hljómeyki hefur gefið út sex geisladiska með verkum eftir íslensk tónskáld, þau Hjálmar H. Ragnarsson, Þorkel Sigurbjörnsson, Báru Grímsdóttur, Jón Nordal og Sigurð Sævarsson. Á Spotify hefur kórinn gefið út úrval íslenskra kórperlna undir titlinum Sumarkveðja og tónlist eftir Hildigunni Rúnarsdóttur við heimildarmyndina Gósenlandið eftir Ásdísi Thoroddsen.
Hljómeyki hefur tekið þátt í flutningi á óperunum Dídó og Eneas eftir Purcell, Orfeus og Evridís eftir Gluck, Orfeo eftir Monteverdi, La Clemenza di Tito eftir Mozart, Carmen eftir Bizet og Porgy og Bess eftir Gershwin. Síðastnefndu verkin þrjú flutti kórinn með Sinfóníuhljómsveit Íslands. Kórinn hefur einnig átt í samstarfi við Sinfóníuhljómsveit Norðurlands og hann hefur komið fram með rokkhljómsveitunum Todmobile, Sólstöfum, Dimmu, Skálmöld og Dúndurfréttum.
Stjórnandi Hljómeykis er Þorvaldur Örn Davíðsson.
Derek Walcott
thumb|Derek Walcott í [[Amsterdam 20. maí 2008]] Derek Alton Walcott (23. janúar 1930 - 17. mars 2017) var eitt helsta ljóðskáld enskrar tungu á ofanverðri 20. öld. Hann er einnig leikritahöfundur, leikstjóri og hefur auk þess getið sér gott orð sem listmálari. Derek hlaut Nóbelsverðlaunin í bókmenntum árið 1992. Þekktustu verk hans eru hið epíska ljóð Omeros, sem er yfir 300 blaðsíður, ljóðabækurnar The Star-Apple Kingdom og Another Life, sem fjallar um æsku hans á Sankti Lúsíu. Robert Graves sagði á sjöunda áratugnum um Derek Walcott að hann beitti enskunni af meiri skilningi á innri töfrum hennar en flestir (ef ekki allir) samtímamenn hans.
Æska
Derek Walcott fæddist í Castries á Sankti Lúsíu í Karíbahafi og er tvíburabróðir Rodericks (1930-2000), sem var leikritaskáld á Sankti Lúsíu og í Kanada. Systir þeirra, Pamela St. Hill, er tveimur árum eldri en þeir bræður. Faðir þeirra, Warwick, sem var opinber starfsmaður, frístundamálari og háðskáld, lést úr afleiðingum stikilbólgu þegar bræðurnir voru á fyrsta ári. Móðir þeirra, Alix, var kennari í Meþódistaskóla. Hún giftist ekki aftur, heldur ól börn sín upp ein og lifði það að verða níræð. Báðir afar þeirra voru hvítir Evrópumenn, en báðar ömmurnar af afrísku bergi brotnar og komnar af þrælum.
Nám og starfsár
Eftir að hafa stundað nám á Sankti Lúsíu í St. Mary’s college hélt hann í framhaldsnám til Jamaíku árið 1949, og stundaði nám í Háskóla Vestur-Indíu í Kingston, og nam þar ensku, frönsku og latínu. Þaðan flutti hann til Trínidad árið 1953, og starfaði þar sem myndlista- og leiklistargagnrýnandi. Hann nam leikhúsfræði í New York á árunum 1958-1959 og bjó eftir það í Bandaríkjunum og á Trinidad. Þar stofnaði hann Trinidad Theater Workshop árið 1959, og frumsýndi helstu leikverk sín. Hann var virkur þátttakandi leikhússins til ársins 1976. Í Bandaríkjanum kenndi Derek skapandi skrif við Boston háskóla (BU) eða allt til ársins 2007. Eftir að hann hætti þar hefur hann ferðast um og haldið fyrirlestra og komið fram á ljóðaupplestrum. Árið 2009 sóttist hann eftir stöðu í Oxford háskóla sem prófessor í ljóðlist (Oxford Professor of Poetry), en dró umsókn sína tilbaka þegar upp kom staðhæfing þess efnis að hann hafði verið sakaður um kynferðislega áreitni í Boston.
4. maí
4. maí er 124. dagur ársins (125. á hlaupári) samkvæmt gregoríska tímatalinu. 241 dagur er eftir af árinu.
Yasuhito Suzuki
Yasuhito Suzuki (fæddur 19. desember 1959) er japanskur fyrrverandi knattspyrnumaður. Hann spilaði 4 leiki með landsliðinu.
Sankti Brendan
Sankti Brendan (Bréanainn of Clonfert) (nefndur Brendan sæfari á íslensku) (u.þ.b. 484 - u.þ.b. 578) var írskur dýrlingur sem samkvæmt hinu latneska riti Navigatio Sancti Brendani Abbatis, ferðaðist víða. Samkvæmt því má gera ráð fyrir því að hann hafi fundið Færeyjar og Ísland og jafnvel Vesturheim.
Seinni tíma sporgöngumenn
Árið 1976 sigldi írski landkönnuðurinn Tim Severin frá Írlandi til Nýfundnalands á bát svipuðum þeim og Sankti Brendan hefði hugsanlega getað notað. Þetta gerði hann til þess að sýna fram á, að ferð Brendans hefði verið möguleg á þeim tíma. Ferðin tók tvö sumur, hann lagði upp frá Suðureyjum og hafði viðkomu í Færeyjum og á Íslandi þangað til hann kom til Nýfundnalands. Um ferðina skrifaði hann síðan bókina The Brendan Voyage ISBN 0-349-10707-6
Lucky Strike
Lucky Strike eru sígarettur framleiddar af British American Tobacco. Þær eru elsta gerð sígarettna í Bandaríkjunum og voru fyrst settar á markað 1871. Þær eru enn seldar í Bandaríkjunum og víða um heim. Ólíkt öðrum sígarettum er tóbakið í Lucky Strike steikt, en ekki þurrkað.
Sígaretturnar voru markaðsettar með slagorðinu, L.S./M.F.T., sem er skammstöfun fyrir Lucky Strike Means Fine Tobacco eða Lucky Strike þýðir fínt tóbak á íslensku.
Fimmundahringurinn
thumb|Fimmundahringurinn
Fimmundarhringurinn er hringur sem notaður er í tónfræði til að átta sig á tengslum milli tóntegunda. Á utanverðum hringnum eru merktar inn dúr tóntegundir og í innanverðum hringnum eru sammarka moll tóntegundir. Eins og sjá má á myndinni hefst hringurinn á C dúr/a moll þar sem þessar tóntegundir hafa engin föst formerki. Farið er síðan upp og niður í fimmundum sitt hvoru megin niður hringinn og bætist eitt formerki við í hverju skrefi. Fimmund upp er G dúr/e moll með einum krossi og fimmund niður er F dúr/d moll með einu béi.
Nafnavíti
Nafnavíti (eða nafnvíti) er orð, eitt eða fleiri, sem ekki má nefna og er oftast haft um það sem ekki má nefna á sjó.
Orðið stökkull er haft um hval sem eltir skip til að granda þeim. Það er þó einnig haft núorðið um tannhval, en hér er átt við hið fyrrnefnda.
Ungversk fórinta
Ungversk fórinta (ungverska: Magyar forint) er gjaldmiðill Ungverjalands. Ein fórinta skiptist í 100 fillér en þessi skipting er ekki lengur notuð.
Cheshire
thumb|250px|Cheshire á Englandi.
Cheshire er sýsla á Norðvestur-Englandi á Bretlandi. Höfuðborg Cheshire er Chester þar sem búa um 120.000. Aðrir helstu bæir og borgir eru: Warrington (209,700), Crewe (71,722), Ellesmere Port (55,715), Macclesfield (52,044), Runcorn (61,789), Widnes (61,464), Winsford (32,610) og Northwich (19,924).
Milton Keynes
thumb|MK svipmyndir. Milton Keynes, stytt sem MK er bær (town) eða borg í Buckinghamshire, Englandi, um 80 km norðvestur af London. Íbúar voru nálægt 230.000 í manntalinu árið 2011. MK var stofnuð á 7. áratugnum til að draga úr útþenslu London. Nafnið var tekið af bæ á svæðinu. Borgin er mjög græn er 25% af henni eru almenningsgarðar og skóglendi.
Friðrik Hansen
Friðrik Hansen (17. janúar 1891 á Sauðá í Skagafirði, d. 27. mars 1952 á Sauðárkróki) var íslenskt skáld.
Friðrik óx upp á Sauðá hjá foreldrum sínum, Christian Hansen og Björgu Jóhannesdóttur. Sauðárhjónin höfðu fremur órúman búshag; tímarnir erfiðir og börnin átta sem þurftu að fá mat og klæði. Snemma varð augljóst, að Friðrik væri miklum gáfum búinn. Það hamlaði honum ekki til muna að hann varð barnungur fyrir þeirri raun að missa sjón, því hann læknaðist aftur áður en langur tími leið. Til þeirrar reynslu vísar kvæði hans, Blindi drengurinn. Aðstæður meinuðu Friðriki ekki heldur að njóta skólagöngu. Hann sat í unglingaskóla, nýstofnuðum á Sauðárkróki, en innritaðist í Kennaraskóla Íslands haustið 1913 og lauk prófi þaðan vorið 1915.
Friðrik var ekki fermdur þegar hann byrjaði að setja saman vísur og festa þær á blað í litlu kveri. Og senn glímdi hann við ljóðagerð. Fyrstu ljóð hans sem birtust er að finna í handskrifuðu nemendablaði Kennarskólans. Þekktustu ljóð hans eru: Ætti ég hörpu, Ljómar heimur, Vor, Blindi drengurinn, Við sitjum hljóð og Vegavinnumenn.
Árið 1919 kvæntist hann Jósefínu Erlendsdóttur frá Stóru-Giljá í Húnavatnssýslu. Þau bjuggu fyrst eitt ár, 1920-21, að Garði í Hegranesi, en fluttust þá til Sauðárkróks. Þar beið Friðriks sá starfi sem hann hafði búið sig undir, kennsla barna og unglinga. Upp frá því allt til æviloka gegndi hann kennarastöðu á Sauðárkróki, en kenndi áður í Torfalækjarhreppi í Húnavatnssýslu.
Jósefína og Friðrik eignuðust átta börn saman en Jósefína lést árið 1937. Fimm árum seinna giftist Friðrik Sigríði Eiríksdóttur frá Djúpadal í Blönduhlíð. Þau eignuðust fjögur börn saman. Friðrik lést rúmlega sextugur að aldri.
Eftir Friðrik Hansen kom ekki út ljóðabók meðan hann var á lífi, en árið 1957 kom út safn ljóða hans og lausavísna undir nafninu Ljómar heimur. Bókin var endurútgefin 1982 undir nafninu Ætti ég hörpu.
Cumbria
thumb|250px|Cumbria á Englandi.
Cumbria (stundum kölluð Kumbaraland) er sýsla á Norðvestur-Englandi við landamæri Skotlands.
Dómkirkjan í Granada
alt=Framhlið dómkirkjunnar í Granada|thumb|Framhlið dómkirkjunnar í Granada Dómkirkjan í Granada er rómversk kaþólsk kirkja í Andalúsíu. Kirkjan er ólík öðrum dómkirkjum á Spáni vegna þess að það var ekki byrjað að byggja hana fyrr en á 16. öld. Aðrar dómkirkjur á Spáni voru byggðar á 14. eða 15. öld. Ástæðan fyrir því að kirkjan var byggð svo seint var sú að Granada var lengi í höndum múslima eða til ársins 1492 þegar Nasrid, síðasti leiðtogi múslima tapaði umsátrinu um Granada fyrir kaþólsku konungunum Ferndinand og Ísabellu. Bygging kirkjunnar hófst snemma á 16.öld á dögum spænsku endurreisnarinnar.
Kirkjan var reist í miðri borginni á tímum Karls V. Það tók meira en 180 ár að byggja kirkjuna. Fyrirmynd hennar var dómkirkjan í Toledo sem er í gotneskum stíl sem var frekar algengur á fyrstu áratugum á 16. aldar.
Arkitektar kirkjunnar voru Diego Siloe, Enrique de Egas, Felipe Bigarny og Juan Gil de Hontañón. Þeir voru allir uppi hver á sínum tíma og settu því hver sitt mark á kirkjuna, en það er orsökin fyrir sérstakri hönnun gerð kirkjunnar. Kirkjan er eitt af helstu kennileitum Suður-Spánar. Kirkjan er byggð í gotneskum, endurreisnar-og barokkstíl. Bygging kirkjunnar var stöðvuð í nokkurn tíma þegar aðeins var búið að klára framhlið hennar. Áætlað var að byggja tvo 80 metra háa turna en aðeins annar var byggður. Lækka þurfti turninn sem var byggður vegna þess að burðarvirki kirkjunnar gat ekki haldið honum uppi. Dómkirkjan í Granada er í raun ókláruð og óvíst er hvort kirkjan verði einhvern tímann kláruð.
Ólafsdalur
thumb thumb|Ólafsdalsskólinn thumb
Ólafsdalur er um 5 km langur dalur og samnefndur bóndabær í Gilsfirði. Þar var Ólafsdalsskólinn sem var fyrsti bændaskólinn á Íslandi. Bærinn er núna í eyði. Skólasel Menntaskólans við Sund í Reykjavík var þar um tíma.
Landnámabók um Ólafsdal; ''Óláfur belgur, er Ormur hinn mjóvi rak á brutt úr Óláfsvík, nam Belgsdal og bjó á Belgsstöðum, áður þeir Þjóðrekur ráku hann á brutt; síðan nam hann inn frá Grjótvallarmúla og bjó í Óláfsdal. Hans son var Þorvaldur, sá er sauðatöku sök seldi á hendur Þórarni gjallanda Ögmundi Völu-Steinssyni; fyrir það vó hann Ögmund á Þorskafjarðarþingi.''
Ólafsdalur í Gilsfirði heitir þannig eftir sama Ólaf og Ólafsvík á Snæfellsnesi.
Vatnsfjörður (Barðaströnd)
thumb|Vatnsfjörður.
Vatnsfjörður er um níu kílómetra langur fjörður og friðland í Barðastrandarsýslu á Vestfjarðakjálkanum sunnanverðum. Hann er vestasti fjörðurinn á suðurströnd Vestfjarða. Þar er hótelið Flókalundur.
Hrafna-Flóki tók land við Vatnsfjörð og nefndi landið Ísland. Landnáma segir frá að Flóki og fylgdarmenn hans hafi tekið land við Vatnsfjörð á Barðaströnd og verið þar að veiðum en ekki hugsað um að heyja til vetursins og því hafi kvikfé þeirra dáið. Vorið eftir hafi verið kalt en þá hafi Flóki gengið upp á fjall og séð norður yfir fjöllin fjörð fullan af hafísum og því nefnt landið Ísland.
Dalurinn inn af Vatnsfirði er svo aftur kenndur við vatnið og heitir Vatnsdalur. Vatnið sjálft er síðan hringnefni og heitir Vatnsdalsvatn. Áin sem í það fellur heitir Vatnsdalsá og var stærsta og vatnsmesta áin í gömlu Vestur-Barðastrandarsýslu, en er semsagt stærsta áin um nokkurt svæði. Engin göngubrú eða brú yfirleitt er yfir Vatnsdalsá og verður ekki yfir hana komist hæglega fótgangandi nema þegar rennsli er með minnsta móti.
Jón Sigurðsson (f. 1946)
Jón Sigurðsson (fæddur í Kollafirði á Kjalarnesi, 23. ágúst 1946; látinn 10. september 2021) var formaður Framsóknarflokks og iðnaðarráðherra í ríkisstjórn Íslands utan þings. Hann var kjörinn formaður flokksins í kjölfar afsagnar Halldórs Ásgrímssonar sumarið 2006, en sagði svo sjálfur af sér 23. maí 2007 í kjölfar slæmrar útkomu flokksins í Alþingiskosningunum 12. maí 2007 þar sem hann náði ekki kjöri.
Ævi
Jón útskrifaðist sem stúdent frá Verslunarskóla Íslands og sem sagnfræðingur og íslenskufræðingur með BA frá Háskóla Íslands 1969. MA (1988) og PhD (1990) í menntunarfræði frá CPU-háskólanum (Columbia Pacific University) í Kaliforníu í Bandaríkjunum, og MBA í rekstrarhagfræði (1993) frá National University í San Diego í Kaliforníu.
Jón vann ýmis störf, m.a. kennt við menntaskóla og háskóla, var rektor Samvinnuskólans á Bifröst, sat í stjórnum fyrirtækja, fjölmörgum nefndum og skrifaði bækur. Hann sat sem bankastjóri í Seðlabanka Íslands 2003-2006.
Jón lést úr krabbameini árið 2021.
Vaxtabætur
Vaxtabætur eru opinber stuðningur við þá sem skulda vegna húsnæðiskaupa. Þeir sem greiða vaxtagjöld af lánum vegna kaupa eða byggingar á íbúðarhúsnæði til eigin nota eiga rétt á vaxtabótum og sama á við um þá sem keypt hafa eignarhlut í almennri kaupleiguíbúð. Vaxtabætur ákvarðast samkvæmt upplýsingum á skattframtali. Þeir sem notið hafa frystingu lána eiga ekki rétt á vaxtabótum.
Alþingiskosningar 1949
'''Alþingiskosningar 23.-24. október 1949'''
Niðurstöður
Niðurstöður kosninganna voru þessar:
Watkins-fjöll
thumb|right|Watkins-fjöll séð úr flugvél. Watkins-fjöll er hæsti fjallgarður Grænlands. Fjöllin eru á austurströnd Austur-Grænlands, ofan við Blosseville-strönd, í Landi Kristjáns níunda í sveitarfélaginu Sermersooq. Þar eru mörg fjöll og er Gunnbjörnsfjall hæsta þeirra. Fjallgarðurinn heitir eftir breska landkönnuðinum Gino Watkins sem kannaði fjöllin í Breska loftleiðaleiðangrinum til Norðurslóða 1930 til 1931. Einn af leiðangursmönnum Watkins, Lawrence Wager, kleif Gunnbjörnsfjall fyrstur manna fimm árum síðar.
Í Watkins-fjöllum eru nokkrir tindar sem eru hærri en 3000 metrar. Þeir helstu eru:
Austur-England
thumb|250px|Kort af Austur-Englandi.
Austur-England er ein af níu embættislegum landshlutum á Englandi. Landshlutinn varð til árið 1994 og hefur verið notað í tölfræðilegu skyni frá 1999. Hann inniheldur sýslurnar Essex, Hertfordshire, Bedfordshire, Cambridgeshire, Norfolk og Suffolk.
Frá og með manntalinu árið 1999 var íbúafjöldi 5.388.140. Austur-England er að mestu leyti lágt; hæsti punkturinn í landshlutanum er 249 m yfir sjávarmáli. Peterborough, Luton og Southend-on-Sea eru þéttbyggðustu borgirnar í landshlutanum.
Rósabálkur
Rósabálkur er ættbálkur blómplantna af flokki tvíkímblöðunga. Ættbálkurinn dregur nafn sitt af rósaættinni sem er ein af níu ættum ættbálksins.
Exmoor
thumb|Staðsetning. thumb|250px|[[Beitilyng við Dunkery Beacon.]] thumb|Sjávarklettar.
Exmoor er þjóðgarður við strönd Bristol-sundsins á Suðvestur-Englandi. Exmoor var stofnaður árið 1954 og er flatarmál hans 692,8 km². Hann dregur nafn sitt af Exe-ánni. Þjóðgarðurinn er í tveimur sýslum, 71% af garðinum er í Somerset og 29% af honum er í Dorset. Exmoor er að mestu leyti upplendi með dreifðum íbúum sem búa aðallega í litlum þorpum og smáþorpum. Höfuðbyggðirnar eru Porlock, Dulverton, Lynton og Lynmouth; sem eru samtals 40% íbúar þjóðgarðsins. Alls eru íbúar um 11.000.
Exmoor inniheldur hæðóttar lyngheiðar og 55 km strandlengju. Sjávarhamrar eru þeir hæstu á Englandi en klettarnir Great Hangman ná 318 metrum. Exmoor var eitt sinn konungleg veiðilenda og skógur frá 13. öld fram á þá 19. Nú eru 2/3 lands í einkaeigu en 1/3 í ríkiseigu.
Látrar (Aðalvík)
Látrar eru eyðibyggð í Aðalvík á Hornströndum og voru nyrsta byggðin í víkinni. Staðurinn mun draga nafn af sellátrum á skerjum út af Látranesi. Þar utan við er há og sjóbrött hlíð, Straumneshlíð, sem endar í Straumnesi norðan við Aðalvík. Þar var reistur viti, Straumnesviti, árið 1922, en þar skammt frá strandaði Goðafoss, fyrsta skip Eimskipafélags Íslands, árið 1916 og má enn sjá flakið þar.
Upprunalega stóð Látrabærinn innar en var fluttur út á Látranes 1878 eftir að skriður féllu nærri gamla bæjarstæðinu. Sæmileg lending var á Látrum nema í vestanáttum og þaðan voru löngum stundaðir róðrar. Hafnaraðstaða var þó engin og þurfti að draga báta á land þegar illa viðraði.
Snemma á 20. öld myndaðist á Látrum vísir að sjávarþorpi og varð staðurinn löggiltur verslunarstaður árið 1905. Um 1920 bjuggu þar átján fjölskyldur. Á Látrum var barnaskóli frá því um 1900 en Látramenn sóttu kirkju að Stað í vestanveðri víkinni. Þegar flest var, á fyrri hluta fjórða áratugsins, bjuggu í Látraþorpinu 120-130 manns sem lifðu af sjósókn og landbúnaði.
Íbúum fækkaði mjög á fimmta áratugnum og síðasti ábúandinn flutti frá Látrum 1952.
Toei Animation
Toei Animation Co., Ltd. (jap. 東映アニメーション株式会社 Tōei Animēshon Kabushiki-gaisha) er japanskt teiknimyndastúdíó, sem er frægt fyrir ýmsar animeseríur og myndir.
Menn á borð við Hayao Miyazaki, Isao Takahata, Leiji Matsumoto og Yoichi Kotabe hafa starfað hjá Toei Animation.
Teiknimyndir Toei, sem hafa fengið Animage Anime Grand Prix verðlaunin, eru Galaxy Express 999 í 1981, Saint Seiya í 1987 og Sailor Moon í 1992.
Auk þess að búa til japönsk anime, hefur Toei Animation hjálpað til og búið til ýmsar útlenskar teiknimyndir, meðal annars bandarískar.
Sykurmolarnir
Sykurmolarnir var íslensk hljómsveit, stofnuð árið 1986 í framhaldi af stofnun Smekkleysu SM. Stofnendur Sykurmolanna voru Bragi Ólafsson, Björk Guðmundsdóttir, Einar Örn Benediktsson, Einar A. Melax, Friðrik Erlingsson og Sigtryggur Baldursson. Fyrsta útgáfa þeirra var smáskífa með lögunum Ammæli og Köttur. Fyrsta stóra platan þeirra hét Life's Too Good og naut mikilla vinsælda um allan heim. Sykurmolarnir voru einnig þekktir sem The Sugarcubes. Hljómsveitin hætti störfum 1992 en kom fram á endurkomutónleikum árið 2006.
Torfi Bjarnason
Æska og foreldrar
Torfi fæddist að Skarði á Skarðsströnd. Faðir hans var Bjarni Bjarnason en móðir hans hét Ingibjörg Guðmundsdóttir. Þriggja ára gamall fluttist Torfi með foreldrum sinum að Bessatungu í Saurbæ og þar ólst hann upp fram yfir tvítugsaldur. Árið 1860 fór hann norður að Þingeyrum til Ásgeirs frænda síns og var hjá honum nokkur ár. Var þá í ráði fyrir Húnvetningum að stofna hjá sér fyrirmyndarbú og fá Torfa til forustu þess. Í því skyni sigldi Torfi til Skotlands til að læra jarðyrkju fyrstur íslendinga.
Skotland
Í Skotlandi ritaði hann búnaðarmálabréfin þrjú sem birtust í Nýjum félagsritum (XXV. árg.). Um þessi bréf Torfa segir í Sunnanfara 1901, að þau séu rituð „af svo mikilli greind og framsýnu fyrirhyggju-viti, að mjög mikið er á að græða enn, slík ókjör, sem rituð hafa verið um búnað og búnaðarmálefni síðan vor á meðal“. Það mun hafa verið Jón Sigurðsson, er á marga lund hvatti og uppörvaði Torfa á þessum árum. Kemur það víða fram í bréfum Jóns, að hann hefur haft miklar mætur á Torfa og borið hið besta traust til hans. Sama ár og búnaðarbréfin komu út i Nýjum Félagsritum birtist verðlaunaritgjörð Torfa: „Hvað á að gjöra til að draga úr hinum mikla manndauða hér“, sem þótti stórmerk ritgjörð. Hana samdi Torfi meðan hann var vinnumaður í Húnaþingi.
Torfaljárinn
Í Skotlandsvist sinni kynntist Torfi nýju lagi á ljáum. Breytti hann lagi þeirra eftir íslenskum aðstæðum og smíðaði eftir þeirri fyrirmynd 12 ljáblöð sem hann tók með sér heim — og reyndi hér. Varð sú reynsla með þeim hætti, að skosku ljáirnir, sem síðar voru kallaðir Torfaljáir, útrýmdu íslensku ljáunum á 2—3 árum. Segir svo um Torfa-ljáina í æviágripi Torfa í Sunnanfara, að þeir muni vera: „hér um bil hin mesta búnaðarframför á öldinni sem leið, er aflað mundi hafa upphafsmanninum auð fjár, hvar sem var um hinn menntaða heim annarsstaðar en hér, — sem sé með einkaleyfissölu. Ljáum þessum eiga skógarleifar vorar líf sitt að þakka, það litlar sem þeir eru; en engin skógarhrísla væri liklega til á landinu nú, ef ljáadengslan mikla hefði haldið áfram.“ En í ljáadengsluna fór mikið af kol og kolagerð á Íslandi eyddi skógum á þeim árum.
Fyrstu búskaparárin
Árið 1867 kom Torfi heim og kvæntist þá frændsystur sinni, Guðlaugu Sakaríasdóttur frá Heydalsá, fósturdóttur Ásgeirs, alþingismanns og bónda á Kollafjarðarnesi og á Þingeyrum, en móðir Guðlaugar var Ragnheiður systir Ásgeirs. Reistu þau bú fyrst á Varmalæk í Borgarfirði, en fluttust þaðan eftir tveggja ára dvöl, og munu aðallega hafa tekið sig upp vegna þess þjóðbrautar-erils er jörðinni fylgdi. Keypti Torfi þá Ólafsdal, árið 1871, af Jóni Bjarnasyni alþingismanni, og bjó þar jafnan síðan.
Í Ólafsdal
Auk skólastjórastarfsins var Torfi hlaðinn mörgum og miklum öðrum störfum í þarfir sveitarfélags, sýslu og amts. Hann stofnaði verslunarfélag Dalamanna 1885, kaupfélag Saurbæinga 1899, og var lífið og sálin i öllum félagsskap þar um slóðir um margra ára skeið. En við stjórnmálastarfsemi vildi hann aldrei fást, þótt hann ætti þess margsinnis kost að taka að sér þingmensku fyrir Dalasýslu.
Mjaldur
Mjaldur (fræðiheiti: Delphinapterus leucas), einnig nefndur hvíthvalur, hvítfiskur og hvítingur er tannhvalur og er önnur af tveimur tegundum í hvíthvalaætt (Monodontidae). Hin tegundin er náhvalur (Monodon monoceros). Mjaldur þýðir sá hvíti; eldri mynd þess er mjallur, sem er dregið af orðinu mjöll (snjór).
Lýsing
Mjaldurinn er fremur kubbslegur, með lítinn haus, hátt enni og stutt trýni. Mjaldur er með stuttan háls, en hálsliðirnir eru ekki samgrónir eins og hjá flestum hvölum og þess vegna er höfuðið hreyfanlegra en venjulegt er hjá hvölum. Bægslin eru fremur lítil og ávöl. Mjaldurinn hefur ekkert horn á baki. Sporðblaðka er lítil með grunnri skoru í miðju. Hann hefur mjög þykka húð og jafnframt þykkt spiklag, en það getur verið allt að 40% af heildarþyngd dýrsins.
Munur er á stærð kynjanna, kýrnar eru um 3,9 til 4,1 metrar á lengd en tarfarnir frá 4,9 til 5,5 metra. Þyngd fullvaxta dýra er allt frá 500 kg upp í 1500 kg.
Kálfarnir fæðast dökkgráir eða brúngráir. Mjaldurinn lýsist svo með aldrinum og við fimm til tólf ára aldur er dýrið orðið alhvítt. Hann nær 25-30 ára aldri.
Ólíkt öllum öðrum hvölum getur mjaldurinn andað þó hann lendi upp á landi.
Útbreiðsla og hegðun
thumb|250 px|left|Mjaldur í dýragarði Útbreiðsla mjaldurs er í Norður-Íshafi nánast allt í kringum Norðurheimskautið en hann má einnig finna á köldtempruðum svæðum. Í Atlantshafi heldur hann sig talsvert norður af Íslandi og er því fremur sjaldséður við landið.
Mjaldurinn heldur sig aðallega við strandlengjuna og við árósa að sumarlagi. Hann á það til að elta lax upp eftir stórfljótum Kanada og Síberíu og hefur sést allt að 1000 km frá sjó. Mjaldurinn hefur aðlagast því að lifa í köldum sjó og innan um rekís. Hegðun hans svipar því að sumu leyti meira til sela en hvala, meðal annars rekur hann stundum hausinn upp úr sjó til að svipast um. Mjaldurinn er hægsyndur, syndir yfirleitt á þriggja til níu kílómetra hraða. Hann notar hljóð til að skynja umhverfið, þessi hátíðnihljóð geta heyrst upp á yfirborðið enda nefndu hvalveiðimenn hann „kanarífugl hafsins“. Að öllum líkindum notar mjaldurinn hljóðendurkast til að finna fæðu á sjávarbotni og til að finna vakir í hafís.
Mjaldur er hjarðdýr og eru oftast um 15 dýr í hverri hjörð. Hjarðirnar koma stundum saman við árósa og mynda hópa með allt að 1000 dýrum.
Fæðuval er mjög fjölbreytt, á sumrin eru krabbadýr, lindýr og burstaormar uppistaða fæðunnar, á öðrum árstímum er það einkum ýmsar tegundir fiska.
Veiðar og fjöldi
Frumbyggjar við norðurskaut hafa veitt mjaldur í aldaraðir, með skutli eða við vakir í hafísnum. Veiðar Evrópumanna á mjaldri í atvinnuskyni við Grænland og Kanada hófust á seinni hluta 19. aldar og á sama tíma hófu Norðmenn og Rússar veiðar við Svalbarða. Mjaldri fækkaði verulega á 20. öld og hafa líffræðingar áhyggjur af framtíð tegundarinar. Þó er talið að um 20 þúsund dýr sé í stofninum milli Kanada og Grænlands, 15 til 20 þúsund í stofninum í Hvítahafi, Barentshafi og Karahafi norðan Síberíu og 5-7 þúsund í stofninum við Alaska.
Algengt er að mjaldur sé hafður til sýnis í dýragörðum og geta þeir orðið allt að 25 ára í haldi.
Dulnefni
Dulnefni (stundum nefnt gervinafn og í vissum tilfellum skáldanafn, höfundarnafn eða listamannsnafn) er felunafn, oft nafn sem rithöfundur eða annar listamaður tekur sér og notar við verk sín til að dyljast eða skera sig úr fjöldanum.
Gheorghe Hagi
right|200px|thumb|Gheorghe Hagi Gheorghe Hagi (fæddur 5. febrúar 1965) er fyrsverandi Knattspyrnumaður frá Rúmeníu hann var á sínum tíma álitin einn af bestu leikmönnum heims og tókst að spila fyrir bæði Real Madrid og Barcelona. Enn hann er sennilega þekktastur fyrir afrek sín með Rúmenska landsliðinu
Georghe Hagi þeytti frumraun sína árið 1982 í Farul Constanta í Rúmeníu. Einu ári síðar var hann seldur til Sportul Studentesc þar sem hann spilaði í þrjú ár, eftir það var hann seldur til Steau Bucharest. Hann sýndi þar mögnuð tilþrif og skoraði 85 mörk í 97 leikjum. Eftir það fór þessi spræki Rúmeni að vekja áhuga stóru liðana og að lokum var hann seldur til Real Madrid. þar lék hann tvö ár, enn olli vonbrigðum með einungis 15 mörk í 64 leikjum.
Real Madrid seldi hann að lokum til Brescia, þar sem hann skoraði á fyrstu leiktíð einungis 5 mörk í 31 leik. Annað ár hans hjá félaginu var hann kominn í b-liðið, þar á eftir var hann seldur til FC Barcelona. Hann skoraði þar 9 mörk í 21 leik á þeim 2 árum sem hann lék fyrir félagið. Georghe Hagi var þá seldur til Tyrsknesku risana í Galatasaray SK. Hann spilaði fyrir félagið í 5 ár og vann deildina fjórum sinnum með félaginu, árið 2000 tókst þeim að vinna Evrópukeppni félagsliða í knattspyrnu eftir sigur gegn Arsenal FC eftir vítaspyrnukeppni. Hagi hefur spilað 703 leiki og skorað 308 mörk.
Hugbúnaðarverkfræði
Hugbúnaðarverkfræði er fræðigrein sem notar verkfræði til að öllu er kemur hugbúnaðarþróun, allt frá fyrstu skrefunum er snúa að þarfa þarfagreiningu og hönnun að því að viðhalda hugbúnaðinum eftir að hann hefur verið tekinn í notkun. Hér eru tvö lykilatriði sem vert er að fara ítarlegra í; Verkfræði er að fá hluti til að virka. Hún byggir á þeoríu og verkferlum ásamt vali á tólum. Verkfræðingar velja þau í samráði við þarfir hvers verkefni að hverju sinni. Verkfræðingar vinna oft undir fjárhagslegri og tímalegri pressu, er hefur áhrif á val tækja og tóla. Hugbúnaðarþróun hefur ekki einungis með tæknilegar hliðar, svo sem forrit, á hugbúnaði að gera heldur snýr að öllu ferlinu í heild - svo sem verkefna og hópstjórnun, þróun hjálparforrita og nýrra aðferða við framleiðslu hugbúnaðar.
Munurinn á hugbúnaðarverkfræði og tölvunarfræði
Í atvinnulífinu er yfirleitt ekki gerður greinamunur á starfssviði hugbúnaðarverkfræðinga og tölvunarfræðinga þó svo mikill munur sé á náminu. Tölvunarfræði sem fræðigrein snýst um hvernig er hægt að leysa tiltekið vandamál með hjálp tölvu en hugbúnaðarverkfræði sem fræðigrein snýst um hvernig á að standa að hugbúnaðarþróun til að framleiða góðan hugbúnað á sem hagkvæmastan hátt. Þó að verklag við hugbúnaðarþróun geti verið frekar óskipulagt, þá er samt þörf á rannsóknum á því hvernig hægt er að bæta verklagið, t.d. hvort ein aðferð henti betur en önnur.
Nám á Íslandi
Hugbúnaðarverkfræði er kennd á Íslandi bæði við Háskóla Íslands (frá 2001) og Háskóla Reykjavíkur (frá 2006).
Hvað er kennt?
Það getur verið erfitt að skilgreina muninn á hugbúnaðarverkfræðingum og tölvunarfræðingum. Á Íslandi læra nemar í hugbúnaðarverkfræði að beita öguðum aðferðum á úrlausnarverkefni. Þessar aðferðir eru frá greinum stærðfræði (stærðfræðigreining, tölfræði, línuleg algebra), stjórnunar og reksturs (hagverkfræði, rekstrarfræði, verkefnastjórnun), gæðastjórnunar (hugbúnaðarprófanir, iðnaðartölfræði) og síðast en ekki síst tölvunarfræði (þróun hugbúnaðar, forritunarmál, almenn tölvunarfræði, uppbygging tölvunnar og stýrikerfa, netafræði og reiknirit).
Kröfur til þess að vera hugbúnaðarverkfræðingur
Hugbúnaðarverkfræðingur getur sá kallað sig sem hefur fengið hefur til þess leyfi ráðherra. Til þess þarf að hafa lokið kandídatsprófi í hugbúnaðarverkfræði, slíkt nám tekur að öllu jafnaði 5 ár.
Mansal
Mansal (oft ranglega nefnt mannsal) er glæpastarfsemi sem felst í verslun með menn í hagnaðarskyni. Fórnarlömbin eru seld sem vinnuafl í verksmiðjum eða kynlífsiðnaði, en börn eru m.a. seld mansali til ólöglegrar ættleiðingar og til þjálfunar í hermennsku sem barnahermenn. Mansal er náskylt þrælahaldi og sumir telja að bein tengsl séu milli kláms og mansals. Mansal nefnist svo vegna þess að man er gamalt orð yfir ófrjálsan, ánauðugan mann og var einnig haft um ambáttina.
Nucifraga columbiana
Nucifraga columbiana er spörfugl sem er nokkuð minni en evrasíski ættingi hans hnotkráka (N. caryocatactes). Hann er öskugrár að lit nema á vængjum og stélfjöðrum sem eru svört og. Goggur, fætur og leggir eru einnig svört. Aðalfæða hans eru furufræ, aðallega af undirættkvíslinni Strobus.
Derbyshire
thumb|250px|Derbyshire á Englandi. thumb|200px|Fáni Derbyshire.
Derbyshire er sýsla í Austur-Miðhéruðum Englands á Bretlandi. Höfuðborg Derbyshire er Derby.
Sunnusýprus
Sunnusýprus (fræðiheiti: Chamaecyparis taiwanensis) er barrtré í Cupressaceae (Grátviðarætt), frá fjöllum Tævan. Tegundin er oft talin undirtegund af Chamaecyparis obtusa, en aðrir, sérstaklega tævanskir grasafræðingar meina að þetta sé sjálfstæð tegund. Önnur skyld og lík tegund er í Tævan; Chamaecyparis formosensis.
Bygging
thumb| Að [[Keldur|Keldum - dæmi um rammíslenska byggingu.]] Bygging er mannvirki ætlað til íveru, búsetu eða skjóls, hvort sem er til langs tíma eða ekki.
Regla Rolles
Regla Rolles í örsmæðareikningi segir að sérhvert diffranlegt rauntalnafall sem ekki er eintækt hljóti að hafa útgildispunkt á milli þeirra x-gilda sem fallið varpar í sama fallgildi. Þ.e. að til sé punktur þar sem afleiða fallsins er 0.
Saga
Fyrsta þekkta dæmið um þekkingu á reglu Rolles er frá Indverska stærðfræðingnum Bhāskara II (1114–1185). Michel Rolle kom hins vegar með fyrstu formlegu sönnunina á reglunni árið 1691 og notaði þá diffrun til að sanna regluna. Nafnið "regla Rolles" (e. Rolle's theorem) var fyrst notað af Þjóðverjanum Moritz Wilhelm Drobisch árið 1834 og Ítalanum Giusto Bellavitis árið 1846.
Formleg framsetning reglunnar
Gerum ráð fyrir að fall f sé samfellt á lokaða bilinu [a;b]⊆\mathbb{R} og diffranlegt á opna bilinu ]a;b[ og að f(a)=f(b). Þá er til c∈]a;b[ þannig að f'(c)=0.
Sönnun
Skiptum sönnun þessarar reglu í tvö hluta.
I) Gerum fyrst ráð fyrir að fallið f sé fastafall, f(x)=k. Þá er f'(c)=0 sama hvernig c∈]a;b[ er valið.
II) Gerum síðan ráð fyrir að f sé ekki fastafall. Því að f er samfellt á lokuðu og takmörkuðu bili [a;b] tekur f bæði stærsta og minnsta gildi á bilinu (því að ef fall f er samfellt á lokuðu og takmörkuðu bili I þá tekur f bæði stærsta og minnsta gildi á I). Þessi gildi geta ekki bæði verið í endapunktum bilsins því að þá væri f(a)=f(b) þannig að þá væri fallið fastafall því að stærsta og minnsta gildi þess væri sama talan. Fallið hefur því annaðhvort stærsta eða minnsta gildi í c∈]a;b[ sem þýðir að f(c) er útgildi svo að f'(c)=0 (því að ef fall er diffranlegt á bili I og hefur útgildi í x0∈I þá er f'(x0)=0).
Heimildir
Birgir Guðjónsson, Gylfi Guðnason og Yngvi Pétursson. ''Stærðfræði handa 5. bekk náttúrufræðibrautar''. Menntaskólinn í Reykjavík. 2014.
Pólarnir
Pólarnir er heiti sem í daglegu tali var haft um bráðabirgðahúsnæði sem Reykjavíkurbær lét reisa syðst við Laufásveg á árum fyrri heimsstyrjaldarinnar til að bæta úr brýnni húsnæðisþörf bæjarbúa.
Saga
Mikil húsnæðisekla var í Reykjavík á árum fyrri heimsstyrjaldar svo jaðraði við neyðarástand. Íbúum fjölgaði hratt en nýbyggingar voru litlar sem engar, ekki hvað síst vegna stríðsins. Árið 1916 var ákveðið að reisa bráðabirgðahúsnæði fyrir bágstaddar fjölskyldur og var því fundinn staður syðst við Laufásveg sem þá náði mun lengra en síðar varð. Næstu misserin voru reistar þar tæplega fimmtíu íbúðir af miklum vanefnum, til dæmis voru þær ekki með rennandi vatni.
Þótt Pólarnir hafi upphaflega verið hugsaðir sem bráðabirgðahúsnæði, gekk hægt að rífa þá og var búið í flestum húsanna vel fram á sjötta áratuginn.
Sigurður A. Magnússon rithöfundur ólst upp í Pólunum og dró upp mynd af lífinu þar í endurminningarbók sinni Undir kalstjörnu.
Söngbók
thumb|right|Forsíða söngbókar óperunnar [[Andrea Chénier eftir Umberto Giordano.]] Söngbók eða líbrettó (ítalska: libretto „bæklingur“) er texti fyrir langt söngverk eins og óperu, óperettu, grímuleik, óratoríu, kantötu eða söngleik. Orðið er líka stundum notað yfir texta langra trúarlegra tónverka eins og messu, sálumessu eða kirkjukantötu, og líka stundum yfir söguþráðinn í ballett.
Oftast er söngbókin samin af öðrum en tónskáldinu sem semur tónlistina. Meðal frægra söngbókahöfunda eru Pietro Metastasio (1698–1782) sem samdi texta við tónverk eftir mörg frægustu tónskáld Rómar á þeim tíma, Lorenzo Da Ponte sem samdi textann við þrjár af frægustu óperum Mozarts og Arrigo Boito sem samdi texta við tvær óperur Verdis. Í þessum tilvikum var misjafnt hvort tónlistin eða textinn koma á undan. Stundum semja tónskáldin sjálf textann, eins og til dæmis Richard Wagner, og stundum vinna textahöfundur og tónskáld náið saman að verkinu. Dæmi um fræg tvíeyki tónskálds og textahöfundar eru Gilbert og Sullivan og Rodgers og Hammerstein. Stundum eru söngtextarnir aðgreindir frá töluðu máli og samdir af ljóðskáldi/textahöfundi meðan leikskáld semur textann (handritið). Þannig er Fiðlarinn á þakinu með tónlist eftir Jerry Bock, söngtexta eftir Sheldon Harnick og handrit eftir Joseph Stein.
My Everything
My Everything er önnur breiðskífa bandarísku söngkonunnar Ariana Grande. Platan var gefin út 22. ágúst 2014 í gegnum Republic Records. Fyrir stíl plötunnar hafði Grande leitast eftir „þróun“ frá sinni fyrstu breiðskífu, Yours Truly (2013). Platan er að mestu popp og R&B plata sem skoðar einnig nýjar stefnur, eins og EDM, rafpopp, og danspopp. My Everything náði fyrsta sæti á Billboard 200 listanum í Bandaríkjunum og seldist í 169.000 eintökum í útgáfuviku. Af plötunni voru gefnar út fimm smáskífur sem nutu allar mikilla vinsælda víða um heim. My Everything var viðurkennd sem tvöföld platínu plata af Recording Industry Association of America.
Vetrarkvíðastör
Vetrarkvíðastör, snjónál, gulnefja, klógresi eða snjógras (fræðiheiti: Carex chordorrhiza) er stör. Hún vex upp af jarðstöngli og eru blaðsprotarnir uppsveigðir. Stráið er skástætt (blöðin vaxa á víxl hægra og vinstra megin á stráinu) og blöðin eru oddmjó og með greinilegan kjöl. Í samöxunum eru fá blóm. Axhlífar vetrarkvíðastarar eru brúnar en hulstrin eru ljósbrún og egglaga. Á þeim er stutt og slétt trjóna. Vetrarkvíðastörin vex í mýrum og flóum um allt Ísland nema á Norðurlandi vestra og Miðhálendinu.
Vetrarkvíðastörin ber mörg nöfn. Blaðsprotar vetrarkvíðastarar (vetrarkvíðinn) átti, samkvæmt þjóðtrú, að segja til um snjódýpt komandi vetrar. Af því eru nöfnin snjónál og snjógras einnig dregin. Nafnið gulnefja kemur hins vegar af lit tegundarinnar og klógresi af vaxtarlaginu.
Hús
thumb|right|Húsið [[Fallingwater í Pennsylvaníu í Bandaríkjunum er nokkuð óhefðbundið íbúðarhús]]
Hús eru vistarverur sem byggðar eru af mönnum. Yfirleitt samanstanda þau af veggjum og þaki, sem vernda þá sem inni eru fyrir veðri, vindum og óboðnum gestum. Oft búa menn í húsum, en einnig geta önnur dýr búið þar, annað hvort vegna þess að húsin voru ætluð þeim (t.d. í dýragörðum) eða þá að þau flytja inn óboðin (t.d. mýs og flugur).
Oft eru hús notuð sem varanlegar vistarverur, eða heimili fyrir fjölskyldu eða annan hóp fólks. Einnig eru hús notuð til vinnu, og eru þá kölluð skrifstofur, verksmiðjur, skólar eða annað, allt eftir því hvers kyns vinna fer fram innan veggja þess húss.
Á hverju húsi eru yfirleitt að minnsta kosti einar dyr til að komast inn og út, auk þess sem gluggar eru oft notaðir til að auka ljósmagn og loftflæði innandyra og gera fólki kleift að sjá út á meðan það dvelst í húsinu. Stundum er garður umhverfis húsið.
Ósman 1.
hægri|thumb|257x257dp|18. aldar brjóstmynd af Osman Gazi Osman 1. eða Osman Gazi (tyrkneska:  'O s mān Ġāzī; lést 1323/4) var leiðtogi Ottómananna og stofnandi Ottómanaveldisins. Ríkið, sem var einungis smáríki meðan Osman lifði, breyttist í heimsveldi á næstu öldum eftir dauða hans og entist fram að lokum fyrri heimsstyrjaldar. Sagnfræðingar merkja almennt endalok Tyrkjaveldis við afnám soldánsdæmisins árið 1922, stofnun lýðveldisins Tyrklands árið 1923, eða afnám kalífadæmisins árið 1924.
Vegna skorts á sögulegum heimildum frá ævi hans eru mjög fáar staðreyndir til um hann. Engin samtímaheimild um stjórn Osmans hefur lifað til dagsins í dag. Fyrstu rituðu heimildir um hann eru frá fimmtándu öld, meira en hundrað árum eftir dauða hans. Vegna þessa er mjög erfitt fyrir sagnfræðinga að greina á milli staðreyndar og goðsagna í mörgum sögum um hann.